*Atyáink a mannát ették a pusztában, ahogyan meg van írva: Mennyei kenyeret adott nekik enni.”*

(Jn 6,31)

Izráel népe a pusztai vándorlás során csodálatos módon megtapasztalta Isten gondviselését. Bár a pusztai vándorlást önmaguknak kereste a nép engedetlenségével, Isten mégis gondot viselt róluk.

Isten ma is gondviselő.

A gondoskodás egyik formája volt a mennyből hulló kenyér, a manna. Ez az egész vándorlás ideje alatt étel volt az emberek számára. A kenyér fogalma összekapcsolódik az élettel, hisz akinek kenyere van, nem hal éhen.

Aki elfogadja Isten gondoskodását, annak örök élete van. A gondoskodás neve: Jézus! *Vadon Gyula*